آس و آف انت زیندھ 
آس و آف انت زیندھ
چو کہ 
ایک و یکی ءَ 
گنہگارے من آں
مڑدمے آں
من تئ لوزانی گنہگاراں حذا
روش مئیں پاذانی شیر اے ہنگر اَنت کہ پدھر انت
من شفاذاں
پاذ شفاذی
مئیں پہ روخیں ہنگرانی منت ءَ تنسو نہ بیث
نال انت کہ پاذاں مذنت
مئیں گنہگاری ءَ راستیں شاھذ اَنت
اشکنوخاں قصواں پندھ اے گوشنت
مئیں دل اے حالاں دینت
آف کیل ایت ساہ ءَ تنداں
جہل ءَ ڈوباریث من ءَ
زانت اوشیش انت من پَرّاماں کیےءَ
زانت مئیں گرانیں گناھے
مئیں گناہ دہ کوفغاں گون انت من سنبڑتہ نہ باں
آس و آف انت زیندھ 
چو کہ 
ایک و یکی ءَ 
گنہگارے من آں
صادق مری